«Դա նորություն չէր, մեծ հաշվով այդ մասին գիտեինք, քանի որ բոլորս ապրում ենք Հայաստանում: Մասնավորապես, մեր թերթը բազմիցս անդրադարձել է «Հայաստան» համահայկական հիմնադրամում տիրող իրավիճակին եւ վերջին տարիներին մեր հիմնադրամը ուներ խնդիրներ: Սփյուռքի բարերարները մեծ տոկոսներով կրճատում էին հանգանակությունների չափը եւ հիմքում այդ երեւույթն էր, որն այս օրերին ջրի երես դուրս եկավ: Հուսամ, որ դա ազդեցություն չի ունենա, քանի որ աշխատանքները դեռ չսկսած՝ տեսնում ենք, որ հակառակն է տեղի ունենում՝ սփյուռքում մարդիկ շատ ոգեւորված են քաղաքական փոփոխությամբ եւ շատ պատրաստակամ են իրենց ներդրումն ունենալ»,- մեկնաբանեց Աննա Հակոբյանը: